Gorhamova špilja
<s>Gorhamova špilja se nalazi na britanskom inozemnom teritoriju, Gibraltaru, na jugu Pirinejskog poluotoka, na jugoistočnoj litici stijene Gibraltara.</s><s>Ime je dobila po britanskom kapetanu A. Gorhamu, britanskom časniku koji je otkrio ovu špilju u vapnenačkoj stijeni 1907. god.</s>

<s>Špilja je najpoznatija kao posljednje obitavalište neandertalaca u Europi, zbog čega je, zajedno s četiri spojene špilje, i upisana na UNESCO-ov popis mjesta svjetske baštine u Europi 2016. godine kao britanska svjetska baština.</s><s>Naime, strme vapnenačke litice na istočnoj strani Gibraltarske stijene sadrži četiri špilje s arheološkim i paleontološkim naslagama koje pružaju dokaze o neandertalskoj okupaciji tijekom više više od 125.000 godina.</s><s>Ovo izuzetno svjedočanstvo kulturnih tradicija neandertalaca se osobito vidi u dokazima o lovu ptica i morskih životinja za hranu, korištenjem perja za ukrašavanje i prisutnosti apstraktnih petroglifa.</s><s>Znanstvena istraživanja na ovim lokalitetima već su znatno pridonijela raspravama o neandertalcima i ljudskoj evoluciji.</s>

<s>U vrijeme kada je bila naseljena, prije oko 55.000 godina, Gorhamova špilja se nalazila oko 5 km udaljena od obale Sredozemnog mora, ali je zbog velike promjene u razini mora danas tek nekoliko metara od njezine površine.</s>

<s>Arheologija</s>

<s>God. 1848., u susjednom mjestu Forbesovog kamenoloma pronađena je druga poznata lubanja neandertalca (nakon one u špilji Schmerling u Belgiji) koja međutim nije odmah identificirana kao lubanja izgubljenog ljudskog roda.</s>

<s>Gorhamovu špilju je istraživao od 1948. do 1954. godine JA Waechter, a potom od 1999. do 2005. godine i tima Gibraltarskog muzeja na čelu s Clivom Finlaysonom.</s><s>Istražen je 10 m dubog stratigrafski sloj sa šest razina povezane s musterijenskim i dvije razine epigravetijenskim kulturama španjolskog Levanta.</s>

<s>Dana 1. rujna 2014. je objavljeno je otkriće na podu stjenovite platforme na stražnjem dijelu špilje koja je prekrivena sedimentom apstraktnih geometrijskih oblika urezanih prije više od 37.000 godina.</s><s>Oni su prvi poznati primjer apstraktne umjetnosti neandertalaca.</s>

<s>Nedavna istraživanja pokazuju da su neandertalci živjeli tamo od oko 65.000 godina prije Krista do 28.000 godina, pa čak i do 24.000 godina pr.</s><s>Kr., te su odavno koegzistirali s modernim ljudima koji su se na tom području pojavili oko 40.000 godine prije Kr.</s>

<s>Izvori</s>

<s>Svjetska baština u Ujedinjenom Kraljevstvu
Prahistorijska umjetnost
Gibraltar</s>

